২০১৭-১৮ উত্তর কোরিয়া সংকট
গণমাধ্যমে মার্কিন গোয়েন্দাদের মূল্যায়ন অনুযায়ী উত্তর কোরিয়ার ক্ষেপণাস্ত্রের ভেতরে বসানোর উপযুক্ত ক্ষুদ্রাকৃতির পারমাণবিক বোমা সফলভাবে তৈরির খবর আসে যার প্রেক্ষিতে ২০১৭ সালের ৮ আগস্ট, রাষ্ট্রপতি ডোনাল্ড ট্রাম্প সাবধান করে দেন যে, উত্তর কোরিয়ার পারমাণবিক হামলার হুমকি "অদৃষ্টপূর্ব আগুন, উন্মত্ততা ও প্রকাশ্য ক্ষমতা প্রদর্শনের সম্মুখীন হবে।" ট্রাম্প উত্তর কোরিয়ার নেতা কিম জং উন-কে নিয়েও বলেন, "তিনি অস্বাভাবিকভাবে বেশি হুমকি দিচ্ছেন" ঘণ্টাখানেকের মধ্যেই উত্তর কোরিয়া সাড়া দেয় এবং ঘোষণা করে, তারা গুয়ামে অবস্থিত মার্কিন ঘাঁটিতে হামলা চালানোর বিষয়টি বিবেচনা করছে।
২০১৭-১৮ উত্তর কোরিয়া সংকট
৩০ আগস্ট, প্রেসিডেন্ট ট্রাম্প টুইটার বার্তায় বলেন, "মার্কিন যুক্তরাষ্ট্র ২৫ বছর ধরে উত্তর কোরিয়ার সাথে কথা বলে আসছে এবং তাদের চাঁদা প্রদান করছে। কথা বলার মানে জবাব দেয়া নয়!" যাই হোক, সংবাদকর্মীরা দক্ষিণ কোরিয়ার প্রতিরক্ষামন্ত্রী সং ইয়ং মু এর সাথে এক আলোচনা সভায় কূটনৈতিক সমাধানের পথ রুদ্ধ হয়ে গেছে কি না জানতে চাইলে মার্কিন যুক্তরাষ্ট্রের প্রতিরক্ষা সচিব জেমস ম্যাট্টিস বিবৃতি দেন, " আমরা কখনোই কূটনৈতিক সমাধানের পথ রুদ্ধ করি নি" এবং " আমরা সবসময়ই আরও সমাধানের খোঁজে আছি। আমরা কখনোই আত্মতৃপ্তিতে ভুগি না।"